C 301/10
HU
Az Európai Unió Hivatalos Lapja
2022.8.5.
29.
üdvözli a villamosenergia-irányelv 5. cikkében a villamosenergia-piaccal kapcsolatban meghatározott intézkedéseket, valamint az arra vonatkozó iránymutatást (6), hogy a tagállamok beavatkozhatnak a villamosenergia-ellátás árainak meghatározásába; úgy véli, hogy tekintettel a jelenlegi geopolitikai helyzetre és annak az energiapiacra gyakorolt hatásaira, az energiaárak emelkedése és ingadozása miatt elengedhetetlen lesz a tagállamok beavatkozása, egyrészt a kiszolgáltatott helyzetben lévő háztartások, illetve mikro- és kisvállalkozások védelme, másrészt – a fogyasztók hosszú távú érdekeit szolgálva – a verseny fokozása érdekében.
Ismételten hangsúlyozza (7) azonban, hogy ezeknek az intézkedéseknek korlátozott időtartamra kell szólniuk, az energiaválság vészhelyzeti jellegéhez kell kapcsolódniuk, és nem vezethetnek olyan strukturális változásokhoz, amelyek alááshatják a villamosenergia-piac irányításának liberalizációját; a megújulóenergiatermelés folyamatosan csökkenő árának fényében javasolja a földgáz és a villamos energia szétválasztásának megfontolását mint olyan lehetséges intézkedést, amely megakadályozná, hogy a magas földgázárak hatással legyenek a villamos­ energia-árakra; 30. üdvözli az EU-ban a következő télre és az azt követő időszakra elegendő mennyiségű energia tárolását biztosító jogalkotási javaslatot; hangsúlyozza, hogy az ilyen minimális szintek meghatározásakor figyelembe kell venni a regionális kockázatértékeléseket; 31. hangsúlyozza, hogy alaposabban meg kell érteni a regionális át- és továbbképzési igényeket és lehetőségeket; kéri az Európai Bizottságot, hogy az Erasmus+-hoz és a Horizont Európához hasonló kezdeményezések révén biztosítsa az ipar és a tudományos világ közötti szorosabb együttműködést, és indítsa el a készségfejlesztési paktumot az olyan kulcsfontosságú ipari ökoszisztémákban, mint a hidrogén-, a napenergia-, a hőszivattyú- és a szélenergia-ágazat; kéri a tagállamokat, hogy gyorsítsák fel az Európai Szociális Alap Plusz, az Igazságos Átmenet Alap és a Helyreállítási és Rezilienciaépítési Eszköz felhasználását, hogy fellendítsék a munkaerő át- és továbbképzését, tekintettel arra, hogy hozzá kell igazítani a szakmai gyakorlatokat a körforgásossághoz, az alacsony szén-dioxid-kibocsátással járó anyagok használatához és az új technológiákhoz.
Kelt Brüsszelben, 2022. április 28-án.
a Régiók Európai Bizottsága elnöke Apostolos TZITZIKOSTAS
(6) (7)
Lásd ez Európai Bizottság REPower EU közleményének 1. mellékletét.
Lásd az RB „Megújuló energia és a villamos energia belső piaca” című véleményét (HL C 342., 2017.10.12., 79. o.), előadó: Daiva Matonienė (LT/ECR), 20. cikk.